Atymnios (syn Amisódara)

Atymnios alebo Atymnos (Atymnios, Atymnos) je v gréckej mytológii syn lýkijskeho kráľa Amisódara.Homér, Iliada, 16,317-329.

V Homérovom epose Iliada, bratia Atymnios a Maris, synovia lýkijskeho kráľa Amisódara, bojujú v trójskej vojne pod velením  Sarpédóna, spojenca trójskeho kráľa Priama. O ich prítomnosti na bojisku sa však dočítame až v šestnástom speve Iliady, kde urazený Achilleus odmietol bojovať a Patroklos si obliekol jeho výzbroj a takto odetý išiel do boja, aby zabránil trójskemu princovi Hektorovi zapáliť achájske lode. Trójania v domnení, že sa Achilleus vrátil do boja od lodí ustúpili, ale Patroklos nakoniec umiera rukou Hektora. 

Krvavý boj si vyžiadal aj životy bratov Atymnia a Marida. Obaja padli rukami synov pylského kráľa Nestora. Atymnia zabil kopijou Antilochos a Marida usmrtil Thrasymédes.

 Referencie a bibliografia 

Kategória:Postavy gréckej mytológie
Kategória:Trójska vojna